বিএসএফের তৎপরতায় নদীয়ার সীমান্তে সোনা উদ্ধার, আটক ২

কৃষ্ণগঞ্জ: আবারও বিএসএফের (BSF) তৎপরতায় নদীয়া জেলার মলুয়াপাড়া সীমান্ত এলাকা থেকে বিপুল পরিমাণ সোনা উদ্ধার হল (Gold Rescue)। সন্দেহজনকভাবে দুই ব্যক্তিকে ঘোরাফেরা করতে দেখে বিএসএফ জওয়ানরা তাদের আটক করেন (District news) ।

বিএসএফ সূত্রে জানা গেছে, আটক দু’জনকে তল্লাশি চালিয়ে তাদের কাছ থেকে চারটি সোনার বিস্কুট উদ্ধার করা হয়। উদ্ধার হওয়া সোনার মোট ওজন প্রায় ৫১০ গ্রাম। আন্তর্জাতিক বাজারদর অনুযায়ী এই সোনার আনুমানিক মূল্য প্রায় ৬৭ লক্ষ ৩৭ হাজার টাকা।

আরও পড়ুন: ছবির গ্রাম লবণধারা, আলপনার রঙে রঙিন আদিবাসী জনপদের অনন্য গল্প

আটক দুই ব্যক্তিকে প্রয়োজনীয় জিজ্ঞাসাবাদের জন্য বর্তমানে বিএসএফের হেফাজতে রাখা হয়েছে। ঘটনার সঙ্গে কোনও পাচারচক্র জড়িত রয়েছে কি না, তা খতিয়ে দেখা হচ্ছে। তদন্তের স্বার্থে বিএসএফ এই বিষয়ে আরও বিস্তারিত তথ্য সংগ্রহ করছে।